Diari Oficial de la Generalitat Valenciana


Sumari del DOGV 9315, del 07-04-2022 (2022/2876)

ACORD de 22 de març de 2022, de la directora general del Sector Públic i Patrimoni, d'incoació del procediment per a la declaració administrativa d'herència intestada a favor de la Generalitat i adjudicació dels béns i drets de l'herència de Concepción Sastre Ruiz.
-------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9315

Data del DOGV
:   07-04-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/2876


Data del document
:   22-03-2022

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 22 de març de 2022, de la directora general del Sector Públic i Patrimoni, d'incoació del procediment per a la declaració administrativa d'herència intestada a favor de la Generalitat i adjudicació dels béns i drets de l'herència de Concepción Sastre Ruiz. [2022/2876]  
Núm. d'expedient: ABI 438/2020  
Causant: Concepción Sastre Ruiz (DNI \*\*\*\*188\*\*)  
Lloc i data de la defunció: València, 30.09.2017.  
Últim domicili: València.  
  
Antecedents de fet  
La Conselleria d'Hisenda i Model Econòmic ha tingut coneixement mitjançant escrit de l'Advocacia General de la Generalitat, de la interlocutòria del Jutjat de Primera Instància núm. 15 de València, judici verbal 1442/2019-E, de la defunció de Concepción Sastre Ruiz, amb DNI \*\*\*\*188\*\*, el 30 de setembre de 2017.  
De la documentació adjunta i fets els oportuns esbrinaments, consta que la causant va fer testament a favor del seu fill, declarat incapaç per sentència del Jutjat de Primera Instància núm. 13 de València. A més, el testament estableix que per al cas que aquest muira en tal estat i sense haver atorgat testament, nomena i institueix hereua l'Associació de Familiars Propersones amb Discapacitat Intel·lectual (ASPRONA). No obstant l'anterior, assenyala que el seu fill serà substituït en cas de premoriència pels seus hereus legals.  
El fill mor el 14 de novembre de 2015, per la qual cosa premor a la mare.  
El mateix Jutjat de Primera Instància núm. 15 de València, en Interlocutòria de 13 de novembre de 2020, dona per apartats del procediment l'Associació de Familiars Propersones amb Discapacitat Intel·lectual, per tindre preferència els hereus legals del fill, i el patrimoni de l'Estat, atenent, per a aquest últim, a la data de l'òbit.  
No constant, fins al moment, tal com informa la part demandant i el jutjat, les persones amb dret a heretar respecte del fill i acreditat el veïnatge civil valencià de Concepción Sastre Ruiz, es va procedir a iniciar el procediment administratiu dirigit a efectuar la declaració de la Generalitat com a hereua abintestat dels béns de la causant.  
  
Així, amb data 18 de desembre de 2020, la directora general del Sector Públic i Patrimoni va signar acord d'incoació del procediment per a la declaració administrativa d'herència intestada a favor de la Generalitat i adjudicació dels béns i drets de l'herència de la causant.  
  
Aquest acord es va publicar en el Diari Oficial de la Generalitat Valenciana, el 7 de gener de 2021, i es va exposar en el tauler d'edictes de l'Ajuntament de València, del 21 de desembre de 2020 al 25 de gener de 2021, i en el de l'Ajuntament de Molina de Aragón del 3 de novembre de 2021 al 3 de desembre de 2021.  
Investigat el cabal relicte de la causant, l'entitat financera CaixaBank posa en coneixement d'aquesta direcció general que la defunció la comunica un nebot d'aquesta.  
Intentada la localització d'aquest últim, per ser hereu amb millor dret que la Generalitat, no ha sigut possible, per la qual cosa amb data 23 de febrer de 2022, es dona trasllat a l'Advocacia General de la Generalitat la proposta de resolució d'acceptació, a l'efecte d'emissió d'informe preceptiu en els termes de l'article 6.1 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat.  
  
Amb data 7 de març de 2022, es rep informe la consideració jurídica tercera del qual, d'acord amb l'article 6.1 del Decret 20/2019, estableix que: «El termini màxim per a resolució del procediment serà d'un any», tenint en compte que l'acord d'incoació del procediment es va acordar amb data 18 de desembre de 2020, ha transcorregut el termini fixat en aquest precepte, per la qual cosa el procediment hauria caducat.  
  
Amb data 11 de març de 2022, la directora general de Sector Públic i Patrimoni signa la resolució de caducitat del procediment.  
De les actuacions prèvies resulta que no consta l'existència d'hereus testamentaris ni legítims, per la qual cosa és procedent iniciar el procediment administratiu dirigit a efectuar la declaració de la Generalitat com a hereua abintestat.  
  
Fonaments de dret  
En compliment del que estableixen l'article 71.1.c de la Llei orgànica 5/1982, d'1 de juliol, d'Estatut d'Autonomia de la Comunitat Valenciana; l'article 43.3 de la Llei 14/2003, de 10 d'abril, de patrimoni de la Generalitat; l'article 2 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat i atenent el que estableixen els articles 20 i següents de la Llei 33/2003, de 3 de novembre, de patrimoni de les administracions públiques, és procedent incoar l'expedient per a la declaració d'hereus abintestat a favor de la Generalitat respecte d'aquesta herència.  
  
Així, en l'exercici de les competències que m'atribueix l'article 9 del Decret 171/2020, de 30 d'octubre, del Consell, d'aprovació del Reglament orgànic i funcional de la Conselleria d'Hisenda i Model Econòmic, i basant-me en el que disposen els articles 25, 95.3 i 58 de la Llei 39/2015, d'1 d'octubre, del procediment administratiu comú de les administracions públiques, acorde:  
  
Primer  
Iniciar un nou procediment de declaració de la Generalitat com a hereua abintestat de Concepción Sastre Ruiz.  
  
Segon  
Incorporar els actes i tràmits el contingut dels quals s'haguera mantingut igual si no se n'haguera produït la caducitat.  
  
Tercer  
Publicar aquest acord en el Diari Oficial de la Generalitat Valenciana, en la pàgina web d'aquesta conselleria i, durant el termini d'un mes, en els taulers d'anuncis dels ajuntaments corresponents a l'últim domicili de la causant, al del lloc de la defunció i on estiguen la major part dels seus béns.  
  
Quart  
Obrir el termini per a presentar al·legacions o qualsevol informació en relació amb els béns de la causant o l'eventual existència d'hereus testamentaris o legítims. Qualsevol persona podrà presentar aquestes al·legacions o aportar documents o altres elements de judici en qualsevol moment anterior a la resolució del procediment.  
  
València, 22 de març de 2022.- La directora general del Sector Públic i Patrimoni: Isabel Castelló García.